CELEX: 32006R0006
Language: mt
Date: 2006-01-05 00:00:00
Title: Regolament tal-Kummissjoni (KE) Nru 6/2006 tal- 5 ta' Jannar 2006 li jemenda l-Annessi I u II tar-Regolament tal-Kunsill (KEE) Nru 2377/90 li jistipola proċedura Komunitarja għall-istabbiliment tal-limiti massimi ta' residwu ta' prodotti mediċinali veterinarji fl-ikel li joriġina mill-annimali, fir-rigward tad-dihydrostreptomycin, tosylchloramide sodium u l- Piceae turiones recentes extractum Test b'rilevanza għaż-ŻEE

17.12.2008          MT             Il-Ġurnal Uffiċjali ta’ l-Unjoni Ewropea                               275

32006R0006

6.1.2006                       IL-ĠURNAL UFFIĊJALI TA’ L-UNJONI EWROPEA                                  L 3/3

                    REGOLAMENT TAL-KUMMISSJONI (KE) Nru 6/2006

                                         tal-5 ta' Jannar 2006

     li jemenda l-Annessi I u II tar-Regolament tal-Kunsill (KEE) Nru 2377/90 li jistipola
    proċedura Komunitarja għall-istabbiliment tal-limiti massimi ta’ residwu ta’ prodotti
            mediċinali veterinarji fl-ikel li joriġina mill-annimali, fir-rigward tad-
     dihydrostreptomycin, tosylchloramide sodium u l-Piceae turiones recentes extractum

                                     (Test b'rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2377/90 tas-26 ta' Ġunju 1990 li
jistabbilixxi proċedura tal-Komunità għall-iffissar tal-limiti massimi ta’ residwi ta’ prodotti
mediċinali veterinarji fi prodotti tal-ikel ta’ oriġini mill-annimali1, u b'mod partikulari l-
Artikoli 2 u 3 tiegħu,

Wara li kkunsidrat l-opinjonijiet tal-Aġenzija Ewropea tal-Mediċini fformulati mill-Kumitat
għall-Prodotti Mediċinali għall-Użu Veterinarju,

Billi:

(1)         Kull sustanza attiva farmakoloġikament li tintuża fil-Komunità fil-prodotti mediċinali
           veterinarji maħsuba biex jingħataw lill-annimali li jipproduċu l-ikel għandhom jiġu
           evalwati skont ir-Regolament (KEE) Nru 2377/90.

(2)         Id-dihydrostreptomycin ġie inkluż fl-Anness I tar-Regolament (KEE) Nru 2377/90
           għall-ispeċi bovini u ovini, fil-każ tal-prodotti tal-muskoli, tax-xaħam, tal-fwied, tal-
           kliewi u tal-ħalib, u għall-ispeċi porċini fil-każ tal-prodotti tal-muskoli, tal-fwied, tal-
           kliewi u tal-ġilda u x-xaħam fi proporzjonijiet naturali. Din għandha tiġi estiża mill-
           ispeċi bovini u ovini għall-bhejjem li jixtarru kollha.

(3)         It-tosylchloramide ġie inkluż fl-Anness II tar-Regolament (KEE) Nru 2377/90 għall-
           użu fl-ilma biss għall-ħut u għall-użu topiku biss fil-bovini. Din in-nota għandha tiġi
           estiża għall-Equidae għall-użu topiku biss.

1
      ĠU L 224, 18 8 1990, p. 1. Ir-Regolament kif                 emendat    l-aħħar   mir-Regolament    tal-
Kummissjoni (KE) Nru 1911/2005 (ĠU L 305, 24.ll.2005, p. 30).
 ---pagebreak--- 276              MT              Il-Ġurnal Uffiċjali ta’ l-Unjoni Ewropea                     17.12.2008

(4)      Tressqet applikazzjoni għall-iffissar tal-limiti massimi ta’ residwi għall-Piceae
        turiones recentes extractum. Din is-sustanza għandha tiġi inkluża fl-Anness II ta' dak
        ir-Regolament għal kull speċi li tipproduċi l-ikel għall-użu orali biss.

(5)     Ir-Regolament (KEE) Nru 2377/90 għandu jiġi emendat skont dan.

(6)      Perjodu xieraq għandu jiġi permess qabel l-applikabbiltà ta’ dan ir-Regolament sabiex
        jippermetti lill-Istati Membri jagħmlu kull arranġament li jista’ jkun meħtieġ fid-dawl
        ta’ dan ir-Regolament lill-awtorizzazzjonijiet għat-tqegħid fis-suq li ngħataw skont id-
        Direttiva 2001/82/KE tal-Parlament Ewropew u tal-Kunsill tas-6 ta’ Novembru 2001
        dwar il-kodiċi tal-Komunità rigward il-prodotti mediċinali veterinarji2.

(7)      Il-miżuri stipulati f'dan ir-Regolament huma skont l-opinjoni tal-Kumitat Permanenti
        dwar il-Prodotti Mediċinali Veterinarji,

ADOTTAT DAN IR-REGOLAMENT:

                                              Artikolu 1

L-Annessi I u II tar-Regolament (KEE) Nru 2377/90 huma emendati skont l-Anness ta' dan ir-
Regolament.

                                              Artikolu 2

Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-
Ġurnal Uffiċjali tal-Unjoni Ewropea.

Dan għandu japplika mis-7 ta' Marzu 2006.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmula fi Brussell, nhar il-5 ta' Jannar 2006.
Għall-Kummissjoni

Günter VERHEUGEN
Viċi-President

2
        ĠU L 311, 28.11.2001, p. 1. Id-Direttiva kif emendata l-aħħar mid-Direttiva 2004/28/KE (ĠU L 136,
30.4.2004, p. 58).
 ---pagebreak--- 17.12.2008          MT             Il-Ġurnal Uffiċjali ta’ l-Unjoni Ewropea                           277

                                                 ANNESS

A. Is-sustanza msemmija hawn taħt hija inkluża fl-Anness I tar-Regolament (KEE) Nru
2377/90:

1. Aġenti kontra l-infezzjoni

1.2. Antibijotiċi

1.2.10. Aminoglikoċidi

       Sustanzi attivi               Residwu markatur            L-ispeċi         MRLs         Tessuti
    farmakoloġikament                                              tal-                      kkonċernat
                                                                 annimali                         i

Dihydrostreptomycin                Dihydrostreptomycin          bhejjem li      500 μg/kg    Muskoli
                                                                jixtarru
                                                                kollha          500 μg/kg    Xaħam

                                                                                500 μg/kg    Fwied

                                                                                1000 μg/kg   Kliewi

                                                                                200 μg/kg    Ħalib

B. Is-sustanzi li ġejjin huma inklużi fl-Anness II tar-Regolament (KEE) Nru 2377/90:

2. Komposti Organiċi

                     Sustanza(i) attivi farmakoloġikament               L-ispeċi tal-
                                                                         annimali

                     Tosylchloramide sodium                          Equidae3

6. Sustanzi ta' oriġini veġetali

               Sustanza(i) attivi farmakoloġikament               L-ispeċi tal-annimali

              Piceae turiones recentes extractum              Kull speċi li tipproduċi l-
                                                              ikel4

3
        Għall-użu topiku biss.
4
        Għall-użu orali biss.